b'\n_START_ARTICLE_\nYiannis Stournaras\n_START_PARAGRAPH_\nYiannis Stournaras  (gr\xc3\xa6sk:  \xce\x93\xce\xb9\xce\xac\xce\xbd\xce\xbd\xce\xb7\xcf\x82 \xce\xa3\xcf\x84\xce\xbf\xcf\x85\xcf\x81\xce\xbd\xce\xac\xcf\x81\xce\xb1\xcf\x82) (f\xc3\xb8dt 1956 i Athen) er en gr\xc3\xa6sk politiker og \xc3\xb8konom. Han var professor ved Athens Universitet. Fra 5. juli 2012 er han Gr\xc3\xa6kenlands finansminister.\n_START_SECTION_\n\xc3\x98konomen\n_START_PARAGRAPH_\nYiannis Stournaras har studeret ved universiteterne i Athen og Oxford. I 1989 blev han professor i \xc3\xb8konomi p\xc3\xa5 Athens Universitet. _NEWLINE_I 1986-1989 var han s\xc3\xa6rlig r\xc3\xa5dgiver for det gr\xc3\xa6ske \xc3\xb8konomiministerium. I 1989-1994 var han s\xc3\xa6rlig r\xc3\xa5dgiver for den gr\xc3\xa6ske centralbank. I 1994-2000 var han medlem af EUs \xc3\x98konomiske og Monet\xc3\xa6re Udvalg.\n_START_SECTION_\nBankmanden\n_START_PARAGRAPH_\nFra juli 2000 til marts 2004 var Yiannis Stournaras bestyrelsesformand og Administrerende direkt\xc3\xb8r for Emporiki Bank (den kommercielle bank). Han fik senere en post under den gr\xc3\xa6ske nationale bank.\n_START_SECTION_\nPolitikeren\n_START_PARAGRAPH_\nFra 17. maj 2012 til 20. juni 2012 var Yiannis Stournaras minister for udvikling, konkurrenceevne og s\xc3\xb8fart i det forretningsministerium, der blev ledet af Panagiotis Pikrammenos._NEWLINE_I den n\xc3\xa6ste regering blev Vassilis Rapanos udset til at v\xc3\xa6re finansminister. Rapanos havde imidlertid alvorlige helbredsproblemer, og han m\xc3\xa5tte tr\xc3\xa6kke sig fra regeringen allerede den 25. juni 2012. Dagen efter blev Yiannis Stournaras udset til finansminister. Han aflagde ed den 5. juli 2012.'